Kemboja Putih

Kemboja Putih ialah sebuah siri drama televisyen fantasi Malaysia 2011 dibintangi oleh Eira Syazira dan Fauzi Nawawi. Siri ini memulakan tayangan perdana di Slot Lagenda TV3 dari 7 Mac 2011 hingga 7 April 2011 menggantikan Sakti Delima.Budiey (25 Mac 2011). Kemboja Putih Gandingkan Fauzi Nawawi & Eira Syazira Sensasi Selebriti. Diperoleh pada 25 April 2011.

Siri ini boleh didiapati melalui penstriman dalam talian di saluran YouTube rasmi TV3.

Sinopsis
Mengisahkan tentang Kemboja (Eira Syazira), seorang gadis cantik, sopan santun dan lemah lembut, yang sering menjadi perhatian anak-anak muda kampung. Tinggal bersama ibu dan ayah tirinya, Kemboja menjalinkan hubungan cinta dengan seorang pemuda bernama Amar (Fauzi Nawawi), dan ini telah menimbulkan rasa cemburu pada anak-anak muda yang lain terutamanya Zali (Ezany).

Zali adalah cucu angkat kepada Tok Ketua dan mempunyai beberapa orang bawahan. Mereka sentiasa bersama melakukan perkara-perkara tidak bermoral dan mereka selalu berhubung dengan Ako, ketua samseng dari Kuala Lumpur. Walaubagaimanapun, Amar, seorang anak muda kampung yang dikenali kerana nilai-nilai murninya seringkali menjadi kebencian kepada Zali, hanya kerana Amar dan keluarganya bukanlah penduduk asal kampung tersebut. Dan disebabkan itu, Zali sentiasa mempengaruhi pemikiran orang-orang kampung untuk membenci dan menyisihkan Amar dan keluarganya.

Setelah mengetahui bahawa dia merupakan seorang anak hasil ketelanjuran ibunya, Zarina, dengan Rahim, Zali menyimpan dendam terhadap Rahim yang melarikan diri bersama Zarina. Kemboja dan ibunya dipukul oleh Zali bagi melepaskan geramnya pada Rahim. Kemboja cuba meminta pertolongan dari orang kampung dan akhirnya Zali ditangkap tetapi kawan-kawannya yang lain sempat melarikan diri. Selang beberapa hari Zali ditangkap, dia telah dibebaskan hasil pertolongan Ako. Akibat dari dipukul dengan kuat, Haryati (ibu Kemboja) telah jatuh sakit dan sebelum dia meninggal dunia, Haryati minta agar Kemboja dan Amar disatukan sebagai suami isteri kerana bimbangkan keselamatan Kemboja.

Setelah berkahwin, Amar dan Kemboja kini menjalani kehidupan mereka sebagai suami isteri dengan penuh kebahagiaan dan kasih sayang. Mereka berdua menetap di rumah peninggalan arwah ibu Kemboja. Namun demikian, dendam Zali masih membara, dan pada setiap waktu Zali sentiasa memikirkan cara untuk menghancurkan hidup Amar seterusnya memiliki Kemboja. Perasaan dengki dan cemburu terhadap pasangan kekasih ini kemudiannya berubah menjadi dendam yang dahsyat di dalam diri Zali, yang akhirnya mengundang kepada pelbagai tragedi yang tragis, sedih dan menyayat hati. Apakah yang akan dilakukan Zali, dan adakah ia mampu meragut kebahagian Kemboja dan Amar?

Pelakon

Pelakon utama
 Eira Syazira sebagai Kemboja
 Fauzi Nawawi sebagai Amar

Pelakon pembantu
 Ezany Nizariff sebagai Zali
 Amanda Misbun sebagai Hana
 Zarynn Min sebagai Wati
 Jobot Maheran sebagai Miza
 Syed Ali sebagai Rudi
 Farabie sebagai Ayob
 Rahhim Omar sebagai Rahim
 Idris Md Diah sebagai Hashim
 Fadilah Mansor sebagai Siti
 Hisham Ahmad Tajuddin sebagai Tok Ketua
 Liza Abdullah sebagai Zarina
 Rosnah Johari sebagai Haryati
 Ijam Medicine sebagai Ustaz Man
 Razak Ahmad sebagai Ako
 Shaufi Sumari sebagai Nuar
 Fadzil Hamdan sebagai Bob
 Afzan A. Rahman sebagai Taufik
 Aleza Shadan sebagai Salma
 Watie Sadali sebagai Syima

Rujukan

Kategori:Drama Melayu 2011
Kategori:Rancangan TV3